གཞན་ཡང་འཕྲུལ་ལས་ཆེད་མཁས་དང་།མཉེན་ཆས་བཟོ་སྐྲུན་ཁང་།ཀུ་ཤུ་དང་གྷོ་གྷུལ་ལ་སོགས་པའི་ལས་ཁུངས་མང་པོར་ཆེད་དུ་ལྟ་སྐོར་དང་རྒྱུས་ལོན་འབྲེལ་ལམ་བཅས་ཀྱི་ཐད་ནས་གྲུབ་འབྲས་གང་ལེགས་ཐོབ།འདི་ལྟར་ཟླ་གཅིག་ལྷག་གི་རིང་ལ་སྨོན་ལམ་བརྡ་འཕྲིན་ཞིབ་འཇུག་ཁང་གི་འགན་འཛིན་དགེ་བཤེས་བློ་བཟང་སྨོན་ལམ་ལགས་ཡོ་རོབ་དང་ཨ་རིའི་ཕྱོགས་ཀྱི་བོད་ཀྱི་སྐད་ཡིག་དང་འབྲེལ་བའི་གཙུག་ལག་སློབ་གྲྭ་ཁག་དང་མཉེན་ཆས་བཟོ་ཚོང་ཁང་།དེ་བཞིན་མི་སྒེར་སོགས་ལ་བོད་སྐད་ཡིག་གི་ལས་གཞི་མང་པོ་ཞིག་དེང་རབས་འཕྲུལ་ལས་ལ་བརྟེན་ནས་ཡར་རྒྱས་གཏོང་ཕྱོགས་ཐད་ནས་ཕན་ཚུན་མཉམ་འབྲེལ་གྱི་ལས་དོན་ལ་གྲུབ་འབྲས་ཧ་ཅང་བཟང་པོ་བྱུང་སྟེ་ཐེངས་འདིའི་ཨ་རིའི་ཕྱོགས་ཀྱི་འགྲུལ་བཞུད་ཡོངས་རྫོགས་ལེགས་པར་གྲུབ་ཡོད།